**Súťažné podklady**

**Zadanie a podmienky súťaže**

**Identifikácia zákazky a postupu zadávania:**

Podlimitná zákazka bez využitia elektronického trhoviska podľa § 112 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len "ZVO") s **predpokladanou hodnotou zákazky** **109 461 eur**.

**Názov zákazky: Kravský pasienok – Trnava sever**

**Identifikácia verejného obstarávateľa:**

Názov: mesto Trnava

Sídlo: Hlavná 1, 917 71 Trnava

URL: www.trnava.sk

Tento dokument je vypracovaný v súlade so ZVO a s ostatnými platnými právnymi predpismi Slovenskej republiky

|  |  |
| --- | --- |
| Za správne a úplné zadefinovanie technickej špecifikácie: | ...............................................  Ing. Ľubica Augustínová, odbor investičnej výstavby  ...............................................  Ing. Dušan Béreš, vedúci odboru investičnej výstavby |
|  |  |
| Za súlad súťažných podkladov so ZVO: | ...............................................  Mgr. Renata Gregušová, odbor verejného obstarávania  ............................................... Mgr. Marek Motyka, vedúci odboru verejného obstarávania |
| Schválil: | ................................................  JUDr. Peter Bročka, LL.M., primátor mesta |

**OBSAH**

[. A. Podmienky súťaže 3](#_Toc84830587)

[1.1 Komunikácia 3](#_Toc84830588)

[1. Komunikácia medzi verejným obstarávateľom a záujemcami/uchádzačmi 3](#_Toc84830589)

[1.2 Predkladanie ponuky a jej obsah 4](#_Toc84830590)

[2. Predkladanie ponuky 4](#_Toc84830591)

[3. Obsah ponuky 5](#_Toc84830592)

[4. Zábezpeka 6](#_Toc84830593)

[1.3 Otváranie a vyhodnocovanie ponúk 6](#_Toc84830594)

[5. Otváranie ponúk 6](#_Toc84830595)

[6. Vyhodnotenie splnenia podmienok účasti a vyhodnocovanie ponúk 6](#_Toc84830596)

[1.4 Ukončenie súťaže 7](#_Toc84830597)

[7. Informácia o výsledku vyhodnotenia ponúk 7](#_Toc84830598)

[8. Súčinnosť úspešného uchádzača potrebná na uzavretie zmluvy o dielo 7](#_Toc84830599)

[9. Uzavretie zmluvy o dielo 7](#_Toc84830600)

[1.5 Ostatné 7](#_Toc84830601)

[10. Zdroj finančných prostriedkov 7](#_Toc84830602)

[11. Skupina dodávateľov 7](#_Toc84830603)

[12. Variantné riešenie 8](#_Toc84830604)

[13. Doplňujúce informácie 8](#_Toc84830605)

[B. Návrh zmluvy o dielo 9](#_Toc84830606)

[C. Opis predmetu zákazky 20](#_Toc84830607)

[14. Názov predmetu zákazky 20](#_Toc84830608)

[15. Opis predmetu zákazky 20](#_Toc84830609)

[D. Kritériá na vyhodnotenie ponúk a spôsob ich uplatnenia 30](#_Toc84830610)

[16. Kritériá na vyhodnotenie ponúk 30](#_Toc84830611)

[17. Spôsob uplatnenia kritérií 30](#_Toc84830612)

[E. Návrh na plnenie kritéria 32](#_Toc84830613)

[F. Súhlas uchádzača s obsahom návrhu zmluvy o dielo 35](#_Toc84830614)

[G. Prílohy súťažných podkladov 36](#_Toc84830615)

# A. Podmienky súťaže

## Komunikácia

* + 1. Komunikácia medzi verejným obstarávateľom a záujemcami/uchádzačmi
       1. Verejný obstarávateľ pri komunikácii s uchádzačmi resp. záujemcami postupuje v zmysle § 20 ZVO prostredníctvom komunikačného rozhrania systému JOSEPHINE. **Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi, a to vrátane uplatňovania revíznych postupov podľa ZVO**.
       2. Komunikácia sa medzi verejným obstarávateľom a záujemcami/uchádzačmi uskutočňuje v štátnom (slovenskom) jazyku a spôsobom, ktorý zabezpečí úplnosť a obsah údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
       3. Systém JOSEPHINE je na účely tohto verejného obstarávania softvér na elektronizáciu zadávania verejných zákaziek. Systém JOSEPHINE je webová aplikácia na doméne <https://josephine.proebiz.com>.
       4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge.

* + - 1. **Pravidlá pre doručovanie** – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
      2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému JOSEPHINE a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
      3. Ak je odosielateľom zásielky záujemca resp. uchádzač, tak po prihlásení do systému JOSEPHINE a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
      4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
      5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k ďalším doplňujúcim podkladom. Verejný obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.
      6. **Registrácia**. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).
      7. **Autentifikácia**. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi:

v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme JOSEPHINE je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon je obvykle 3 pracovné dni a je potrebné s touto lehotou počítať pri vkladaní ponuky.

## Predkladanie ponuky a jej obsah

* + 1. Predkladanie ponuky
       1. Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
       2. Uchádzač predkladá ponuku v elektronickej podobe v lehote na predkladanie ponúk, ktorá je uvedená vo výzve na predkladanie ponúk. Ponuka je vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
       3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
       4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“ vytvorený naskenovaním z originálov alebo ich úradne osvedčených kópií) tak, ako je uvedené v týchto súťažných podkladoch (viď bod 3. Obsah ponuky) a vyplnenie položkového elektronického formulára, ktorý zodpovedá návrhu na plnenie kritéria č. 1 uvedenom v súťažných podkladoch.
       5. Ak ponuka obsahuje dôverné informácie, uchádzač ich v ponuke viditeľne označí.
       6. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, musí byť vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH [pri vkladaní do systému JOSEPHINE označená ako „Jednotková cena (kritérium hodnotenia č. 1)“].
       7. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
       8. Ponuka uchádzača predložená po uplynutí lehoty na predkladanie ponúk sa elektronicky neotvorí.
       9. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
       10. Uchádzači sú svojou ponukou viazaní do uplynutia lehoty viazanosti ponúk, ktorá je uvedená vo výzve na predkladanie ponúk.
       11. Všetky náklady a výdavky spojené s prípravou a predložením ponuky, bez ohľadu na výsledok verejného obstarávania, znáša uchádzač, a to bez nároku na ich náhradu voči verejnému obstarávateľovi.
    2. Obsah ponuky
       1. Uchádzač predloží doklady preukazujúce splnenie podmienok účasti určených verejným obstarávateľom vo výzve na predkladanie ponúk, oddiel III.1) PODMIENKY ÚČASTI. Uchádzač môže v zmysle § 39 ZVO predbežne nahradiť doklady na preukázanie splnenia podmienok účasti predložením jednotného európskeho dokumentu (JED) alebo čestným vyhlásením. Prípadný zápis uchádzača v zozname hospodárskych subjektov vedený Úradom pre verejné obstarávanie verejný obstarávateľ overí podľa § 152 ods. 4 ZVO.
       2. Uchádzač predloží písomné vyhlásenie uchádzača podľa vzoru uvedeného v časti F. týchto súťažných podkladov, že súhlasí s obsahom návrhu zmluvy o dielo podľa časti B. týchto súťažných podkladov. Dokument musí byť podpísaný osobou oprávnenou konať za uchádzača.
       3. Uchádzač predloží riadne vyplnený návrh na plnenie kritéria č. 1 podľa vzoru uvedeného v časti E. týchto súťažných podkladov. Ak uchádzač nie je platcom DPH, uvedie pre sadzbu DPH v % slovné spojenie "Neplatca DPH". Ak je uchádzač platcom DPH, uvedie príslušnú sadzbu DPH. Všetky vkladané hodnoty musia byť zadané s presnosťou na dve desatinné miesta. Pre vylúčenie pochybností verejný obstarávateľ uvádza, že v prípade nesúladu hodnoty ponuky podľa položkového elektronického formuláru systému JOSEPHINE, ktorý predstavuje len nevyhnutnú funkcionalitu tohto elektronického systému a návrhu na plnenie kritéria č. 1 podľa vzoru uvedeného v časti E. týchto súťažných podkladov, hodnotou, ktorá bude predmetom vyhodnocovania ponúk bude hodnota ponuky uvedená v návrhu naplnenie kritéria č. 1 podľa vzoru uvedeného v časti E. týchto súťažných podkladov.

**UPOZORNENIE:** prosíme uchádzačov, aby nezasahovali/nemenili obsah a štruktúru návrhu na plnenie kritéria č. 1 a ocenili ho v predloženej štruktúre, pretože jej zmenou sa predložené ponuky stanú neporovnateľnými a nebude možné ich vyhodnotiť.

* + - 1. Uchádzač v ponuke predloží svoje portfolio. V rámci portfolio uchádzač predloží **dva projekty**, ktorých autormi alebo spoluautormi sú osoby určené na plnenie Zmluvy o dielo, podľa vlastného výberu uchádzača. Každý z projektov uchádzač predloží v elektronickej forme vo formáte PDF. Uchádzač predloží vizualizácie a výkresy. V prípade, ak už bol predkladaný projekt realizovaný, uchádzač v ponuke predloží aj fotodokumentáciu a základné informácie (miesto, autor, investor, rok výstavby, výmera územia, výška investície) o projekte. Predložené projekty budú predmetom hodnotenia na základe kritéria kvality (podľa časti D Kritériá na vyhodnotenie ponúk a spôsob ich uplatnenia týchto súťažných podkladov). Tieto predložené projekty môžu byť tie, ktorými uchádzač preukazuje stanovené podmienky účasti týkajúce sa technickej a odbornej spôsobilosti, ale môžu byť aj iné.
      2. Uchádzač predloží Osvedčenie (kópiu) o odbornej spôsobilosti hlavného projektanta – autorizovaný architekt podľa § 4a a § 5 zákona č. 138/1992 Zb. o autorizovaných architektoch a autorizovaných stavebných inžinieroch.
      3. Verejný obstarávateľ v súlade s § 41 ods. 1 písm. a) ZVO vyžaduje, aby uchádzač v ponuke uviedol podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok.
      4. V prípade, ak na základe dohody o plnomocenstve podpíše ponuku v mene uchádzača iná osoba, tak ponuka uchádzača musí obsahovať ako svoju súčasť aj príslušnú **plnú moc**.
      5. V prípade skupiny dodávateľov uchádzač predloží vystavenú plnú moc pre jedného z členov skupiny, ktorý bude oprávnený prijímať pokyny za všetkých členov skupiny a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny.
      6. Ak uchádzač nevypracoval ponuku sám, uvedie v ponuke informáciu o osobe, ktorej služby alebo podklady pri jej vypracovaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
      7. Zoznam dôverných informácií s identifikáciou čísla strany a textu obsahujúceho dôverné informácie, ak ich ponuka obsahuje.
    1. Zábezpeka

4.1. Verejný obstarávateľ nevyžaduje, aby uchádzač v lehote viazanosti ponúk (bod 2.10 súťažných podkladov) zabezpečil viazanosť svojej ponuky zábezpekou.

## Otváranie a vyhodnocovanie ponúk

* + 1. Otváranie ponúk
       1. Otváranie ponúk sa uskutoční elektronicky v čase uvedenom vo výzve na predkladanie ponúk a bude prebiehať v mieste - online priestore systému JOSEPHINE.
       2. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
       3. Otvárania ponúk sa budú môcť zúčastniť len uchádzači, ktorí v lehote na predkladanie ponúk predložili ponuku do tejto zákazky. Ponuky budú sprístupnené týmto uchádzačom po lehote na otváranie ponúk a po ich otvorení komisiou. Uchádzači budú môcť vstúpiť do on-line prostredia pre sprístupnenie na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.
       4. Verejný obstarávateľ bude uchádzačom, ktorí predložili ponuku v lehote na predkladanie ponúk posielať zápisnicu z otvárania ponúk bezodkladne po ich otvorení, i keď lehota podľa ZVO je päť pracovných dní odo dňa otvárania ponúk.
    2. Vyhodnotenie splnenia podmienok účasti a vyhodnocovanie ponúk
       1. Verejný obstarávateľ postupuje podľa § 112 ods. 6 druhá veta ZVO, t. j. vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ podľa § 55 ods. 1 druhá veta ZVO vyhodnotí u **uchádzača, ktorý sa umiestnil na prvom mieste v poradí,** splnenie podmienok účasti a požiadaviek na predmet zákazky. Ak dôjde k vylúčeniu uchádzača alebo uchádzačov alebo ich ponúk, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača alebo uchádzačov v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Ponuky uchádzačov sa budú vyhodnocovať v súlade s príslušnými ustanoveniami ZVO (§ 40, § 53).
       2. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. V prípade podozrenia o (ne)pravosti predložených skenov dokladov verejný obstarávateľ môže požiadať uchádzača o doručenie všetkých dokladov predložených v ponuke ako dokladov transformovaných zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení, resp. ako elektronických dokumentov podpísaných kvalifikovaným elektronickým podpisom a opatrených časovou pečiatkou.

## Ukončenie súťaže

* + 1. Informácia o výsledku vyhodnotenia ponúk
       1. Verejný obstarávateľ po vyhodnotení ponúk, a po skončení postupu podľa § 55 ods. 1 ZVO a po odoslaní všetkých oznámení o vylúčení uchádzača, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi umiestnenému na prvom mieste v poradí oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
    2. Súčinnosť úspešného uchádzača potrebná na uzavretie zmluvy o dielo
       1. Uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy o dielo tak, aby mohla byť uzavretá do 5 pracovných dní odo dňa uplynutia lehôt určených ZVO, ak bol na jej uzavretie písomne vyzvaný.
       2. Verejný obstarávateľ v súlade s § 11 ZVO neuzavrie zmluvu o dielo s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
       3. Verejný obstarávateľ vyžaduje, aby úspešný uchádzač najneskôr v čase uzavretia zmluvy o dielo poskytol verejnému obstarávateľovi zoznam subdodávateľov tak, aby tento obsahoval všetkých známych subdodávateľov v čase uzatvárania zmluvy o dielo, predmet subdodávky, finančný podiel subdodávky a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia.
    3. Uzavretie zmluvy o dielo
       1. Výsledkom postupu verejného obstarávania bude uzavretie zmluvy o dielo s  úspešným uchádzačom, a to v súlade s týmito súťažnými podkladmi a s ponukou predloženou úspešným uchádzačom.
       2. Podrobné vymedzenie zmluvných podmienok dodania požadovaného predmetu zákazky je vyjadrené vo forme návrhu zmluvy o dielo, ktorý je uvedený v časti B. týchto súťažných podkladov.
       3. Verejný obstarávateľ môže uzavrieť zmluvu o dielo s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa ZVO, ak nenastali skutočnosti, ktoré majú vplyv na uzavretie zmluvy podľa § 56 ZVO.

## Ostatné

* + 1. Zdroj finančných prostriedkov
       1. Zákazka bude financovaná z finančných prostriedkov verejného obstarávateľa.
       2. Verejný obstarávateľ neposkytuje zálohy ani preddavky na úhradu nákladov spojených s plnením zmluvy o dielo. Platobné podmienky sú uvedené v návrhu zmluvy o dielo v časti B.  týchto súťažných podkladov.
    2. Skupina dodávateľov
       1. Skupina dodávateľov sa v zmysle § 2 ods. 5 ZVO považuje za uchádzača.
       2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy o dielo a komunikácie.
       3. Ak by ponuka skupiny dodávateľov bola prijatá, verejný obstarávateľ za účelom riadneho plnenia zmluvy o dielo požaduje, aby účastníci tejto skupiny uzavreli medzi sebou dohodu o združení podľa § 829 Občianskeho zákonníka, z ktorej bude vyplývať, že účastníci tejto dohody zodpovedajú spoločne a nerozdielne za plnenie svojich záväzkov, ktorých plnenie je potrebné k dosiahnutiu dojednaného účelu, ktorým je riadne a včasné plnenie zmluvy o dielo.
    3. Variantné riešenie
       1. Verejný obstarávateľ nepovoľuje predloženie variantných riešení a na variantné riešenia, ktoré budú predložené, nebude prihliadať.
    4. Doplňujúce informácie
       1. Uchádzačom odporúčame vykonať obhliadku miesta stavby, aby si sami overili a získali potrebné informácie, nevyhnutné na prípravu a spracovanie ponuky. Miesto stavby je verejne prístupné.
       2. Mesto Trnava, MsÚ v Trnave poskytne úspešnému uchádzačovi podklady v rozsahu:
* výrez z dát technickej mapy, resp. grafického informačného systému mesta Trnava v digitálnej forme (DGN súbor MicroStation, resp. prevod z DGN do DWG)
* výrez z ortofotomapy riešeného územia
* PD „Prepojovací cyklochodník Pri kalvárii úsek Cukrová - Národné strelecké centrum“

# Návrh zmluvy o dielo

**Zmluva o dielo**

na zhotovenie projektovej dokumentácie,

uzatvorená podľa § 536 a nasl. Obchodného zákonníka

**Čl. 1.**

**ZMLUVNÉ STRANY**

**1. Objednávateľ: MESTO TRNAVA**

**Hlavná 1**

**917 71 Trnava**

IČO: 00 313 114

DIČ: 202 1175 728

štatutárny zástupca: JUDr. Peter Bročka, LL.M., primátor

zást. pre veci zmluvné: JUDr. Peter Bročka, LL.M.

zást. pre veci technické: Ing. Dušan Béreš

gestor PD: Ing. Ľubica Augustínová

bankové spojenie: VÚB Trnava

č. účtu: SK59 0200 0000 0000 2692 5212

telefón: 033/32 36 130

e-mail: [dusan.beres@trnava.sk](mailto:dusan.beres@trnava.sk)

**2. Zhotoviteľ:** (pozn.: presný názov a sídlo subjektu podľa výpisu z obchodného registra, živnostenského listu alebo iného oprávnenia na podnikanie).

IČO:

DIČ:

štatutárny zástupca:

zást. pre veci zmluvné:

zást. pre veci technické:

reg. číslo SKSI:

bankové spojenie:

č. účtu:

telefón:

e-mail:

**Čl. 2.**

**PREDMET ZMLUVY**

* 1. Predmetom zmluvy je spracovanie projektovej dokumentácie podľa opisu predmetu zákazky s názvom **„Kravský pasienok – Trnava sever”**, ktorý je neoddeliteľnou prílohou tejto zmluvy (ďalej len „dielo“).
  2. Zhotoviteľ sa zaväzuje zhotoviť pre objednávateľa dielo podľa podmienok dohodnutých v tejto zmluve.
  3. Objednávateľ sa zaväzuje dielo zhotovené v súlade s touto zmluvou prevziať a zaplatiť zhotoviteľovi cenu podľa tejto zmluvy.

**Čl. 3.**

**povinnosti zmluvných strán PRI VYPRACOVANÍ PROJEKTOVEJ DOKUMENTÁCIE**

3.1. Zhotoviteľ je povinný si prezrieť miesto, kde sa má budúca stavba realizovať ešte pred začatím vypracovania projektu a za týmto účelom si od objednávateľa vyžiadať všetky potrebné podklady a informácie, ktoré súvisia s vykonávaním diela a zároveň je objednávateľ povinný jemu dostupné informácie poskytnúť.

3.2. V projektovej dokumentácii a rozpočte nesmie zhotoviteľ uvádzať presné názvy a výrobcov, uvedie iba ich presný opis (technické, kvalitatívne vlastnosti materiálov).

Predmet plnenia bude spracovaný v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení vzhľadom na skutočnosť, že realizácia diela bude uskutočnená na základe verejného obstarávania na zhotoviteľa tejto investičnej akcie, čo znamená, že nie je možné v PD odvolávať sa na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k zvýhodneniu alebo k vylúčeniu určitých záujemcov alebo tovarov, ale iba presný opis ich parametrov.

Projektová dokumentácia z toho dôvodu bude vypracovaná:

a) na základe výkonnostných a funkčných požiadaviek, ktoré môžu zahŕňať environmentálne charakteristiky; technické požiadavky sa musia určiť tak, aby boli zrejmé všetky podmienky a okolnosti dôležité na vypracovanie ponuky,

b) s odkazom na technické špecifikácie v poradí: slovenské technické normy, ktorými sa prevzali európske normy, európske technické osvedčenia, spoločné technické špecifikácie, medzinárodné normy, iné technické referenčné systémy zavedené európskymi normalizačnými organizáciami, alebo ak také neexistujú, národné technické osvedčenia alebo národné technické špecifikácie týkajúce sa projektovej dokumentácie, uskutočnenia stavebných prác a používania stavebných výrobkov, technické špecifikácie, ktoré pochádzajú z priemyselného odvetvia a sú týmto odvetvím všeobecne uznávané, normy pre oblasť obrany a špecifikácie obranného materiálu, ktoré sú obdobné týmto normám; takýto odkaz musí byť doplnený slovami „alebo ekvivalentný“,

c) na základe výkonnostných a funkčných požiadaviek uvedených v písmene a) s odkazom na technické špecifikácie uvedené v písmene b), ktoré slúžia ako prostriedok na zabezpečenie súladu s výkonnostnými a funkčnými požiadavkami, alebo

d) odkazom na technické špecifikácie uvedené v písmene b) pre niektoré charakteristiky a odkazom na výkonnostné alebo funkčné požiadavky uvedené v písmene a) pre ostatné charakteristiky.

Technické požiadavky sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky /položky/ dostatočne presne a zrozumiteľne, a takýto odkaz musí byť doplnený slovami „alebo ekvivalentný“.

Ak sa použije odkaz na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby dodávateľ uvedie, prečo nebolo možné poskytnúť plnenie podľa písm. a), b), c) alebo d). Zhotoviteľ uvedie, čo sa považuje za ekvivalentné s označením všetkých parametrov, ktoré majú byť pri ekvivalentnosti skúmané s odôvodnením prečo je daný parameter potrebný. Opis predmetu plnenia nesmie odkazovať priamo a ani nepriamo na jedného výrobcu a ani jeho výrobok.

Zhotoviteľ sa zaväzuje zohľadňovať a navrhovať objednávateľovi riešenia šetrné k životnému prostrediu. Zhotoviteľ sa môže inšpirovať poznatkami Európskej komisie k jednotlivým produktovým skupinám (dostupné aj v slovenskom jazyku) na –

<http://ec.europa.eu/environment/gpp/eu_gpp_criteria_en.htm>.

Porušenie týchto povinností je podstatným porušením zmluvy.

3.3. Zhotoviteľ a akýkoľvek jeho subdodávateľ sú povinní oznámiť objednávateľovi akýkoľvek konflikt záujmov voči realizátorovi stavebných prác alebo akémukoľvek jeho subdodávateľovi v zmysle § 23 zákona č. 343/2015 Z. z. o verejnom obstarávaní a o zmene a doplnení niektorých predpisov v platnom znení. V prípade, že konflikt záujmov nebude možné vyriešiť inými opatreniami, objednávateľ z verejného obstarávania na realizáciu stavebných prác vylúči uchádzača, ku ktorému nastal zo strany zhotoviteľa alebo jeho subdodávateľov konflikt záujmov. Zhotoviteľ zodpovedá aj za svojich subdodávateľov.

3.4. Pri vypracovaní projektovej dokumentácie bude zhotoviteľ dodržiavať všetky ustanovenia tejto zmluvy a bude sa riadiť východiskovými podkladmi odovzdanými objednávateľom, písomnými záznamami z kontrolných porád, ako aj vyjadreniami správcov inžinierskych sietí a dotknutých orgánov štátnej správy. Zhotoviteľ sa zaväzuje konzultovať so správcami inžinierskych sietí – overiť si existenciu, polohu, technický stav a funkčnosť jestvujúcich inžinierskych sietí, možnosti napojenia, prekládky či ochrany jednotlivých inžinierskych sietí.

3.5. Zhotoviteľ sa zaväzuje, že oprávnené pripomienky a požiadavky dotknutých orgánov štátnej správy, správcov inžinierskych sietí zapracuje do projektovej dokumentácie po prerokovaní s objednávateľom do 10 dní po tom, čo sa o nich dozvedel, ak nedôjde k dohode o inom termíne tak, aby termín plnenia podľa čl. 4 tejto zmluvy bol dodržaný.

3.6. Objednávateľ požaduje projektovú dokumentáciu vypracovať pre daný typ stavby tak, aby obsah a rozsah projektovej dokumentácie zodpovedal odporúčanému obsahu realizačného projektu podľa aktuálneho sadzobníka pre navrhovanie ponukových cien projektových prác a inžinierskych činností UNIKA.

3.7. V procese verejného obstarávania (výber dodávateľa stavby podľa zákona č. 343/2015 Z. z. o verejnom obstarávaní) sa Zhotoviteľ zaväzuje poskytnúť Objednávateľovi riadnu súčinnosť a v prípade potreby bezodkladne, najneskôr v lehote dvoch pracovných dní od zadania požiadavky, písomne reagovať na otázky týkajúce sa projektovej dokumentácie, ktoré bude potrebné zodpovedať na základe podnetov záujemcov vo verejnom obstarávaní.

3.8. Zhotoviteľ je povinný koordinovať svoju činnosť pri plnení s činnosťou svojich prípadných subdodávateľov. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi. Prípadná zmena subdodávateľa alebo doplnenie subdodávateľa musí byť vopred písomne oznámené objednávateľovi. Ak dôjde zmene subdodávateľa bez súhlasu objednávateľa, ide o podstatné porušenie zmluvy zo strany zhotoviteľa.

Písomné oznámenie o zmene subdodávateľa resp. doplnení subdodávateľa obsahuje:

- obchodné meno alebo názov subdodávateľa,

- údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia,

- podiel subdodávky vyjadrený v Eurách,

- doklad o oprávnení realizovať plnenie,

Súhlas objednávateľa so zmenou subdodávateľa alebo doplnení subdodávateľa sa písomne zaznamená.

3.9. Porušenie čl. 3 predstavuje podstatné porušenie tejto zmluvy.

**Čl. 4.**

**čas plnenia a sPÓSOB odovzdania DIELA**

4.1. Zhotoviteľ sa zaväzuje vyhotoviť a odovzdať dielo v rozsahu dohodnutom v  tejto zmluvev nasledovných lehotách:

* **Geodetické zameranie územia, prieskumy a posudky (GZ)**

Začiatok: dňom nadobudnutia účinnosti zmluvy

Ukončenie: najneskôr do 8 týždňov od účinnosti zmluvy

* **Architektonický koncept riešenia (AK)**

Začiatok: dňom protokolárneho odovzdania dokumentov podľa predchádzajúceho bodu

Ukončenie: najneskôr do 4 týždňov od začatia

* **Spracovanie zámeru pre zisťovacie konanie EIA (EIA)**

Začiatok: na základe výzvy objednávateľa, najskôr však dňom protokolárneho odovzdania dokumentov podľa predchádzajúceho bodu

Ukončenie: najneskôr do 3 týždňov od začatia

* **Dokumentácia pre územné rozhodnutie (DÚR)**

Začiatok: dňom ukončenia zisťovacieho konania EIA alebo od vyzvania objednávateľom

Ukončenie: najneskôr do 6 týždňov od začatia

* **Projektová dokumentácia – realizačný projekt (RP)**

Začiatok: dňom nadobudnutia právoplatnosti územného rozhodnutia alebo od vyzvania objednávateľom na začatie spracovávania tohto stupňa PD, podľa toho, ktorá skutočnosť nastane skôr

Ukončenie: najneskôr do 10 týždňov od začatia

* **Súčinnosť v procese prípravy a posudzovania žiadosti o nenávratný finančný príspevok/grant, ako aj v procese implementácie projektu (SNFP)**

Začiatok: dňom písomného vyzvania objednávateľom

Ukončenie: dňom schválenia príspevku/grantu

* **Súčinnosť** **v procese verejného obstarávania (SVO)** na výber zhotoviteľa stavebných prác /ak to bude potrebné/

Začiatok: dňom zverejnenia oznámenia o vyhlásení verejného obstarávania alebo dňom uverejnenia výzvy na predkladanie ponúk

Ukončenie: uzavretím zmluvy, ktorá je výsledkom procesu daného verejného obstarávania

* **Výkon odborného autorského dohľadu (OAD)** počas realizácie stavby podľa vypracovanej projektovej dokumentácie až do nadobudnutia právoplatnosti kolaudačného rozhodnutia
* **Projekt rozvojovej starostlivosti na 10 rokov (PRS)** – odovzdanie súčasne s realizačným projektom

4.2. Dodržanie dohodnutých termínov je závislé od poskytnutia potrebnej súčinnosti objednávateľom dohodnutej v tejto zmluve. Po dobu meškania objednávateľa s poskytnutím súčinnosti nie je zhotoviteľ v omeškaní so splnením povinností odovzdať dielo v dohodnutom termíne.

4.3. Zhotoviteľ odovzdá dielo v požadovanom rozsahu bez vád objednávateľovi na základe protokolu o odovzdaní a prevzatí diela podpísaného oboma zmluvnými stranami.  Objednávateľ nie je povinný dielo prevziať, ak má vady. Dielo sa považuje za vyhotovené dňom podpísania protokolu o odovzdaní a prevzatí diela oboma zmluvnými stranami.

4.4. Projektová dokumentácia bude vypracovaná v slovenskom jazyku. Objednávateľ vyžaduje odovzdať grafickú i textovú časť v rozsahu a forme podľa požiadaviek v Prílohe č. 1 tejto zmluvy.

**Čl. 5.**

**cena Diela**

5.1. Cena diela je stanovená v súlade so zákonom č. 18/1996 Z. z. o cenách v platnom znení nasledovne:

**Celková zmluvná cena: ........................... eur** s DPH, slovom ..............................................eur.

5.2. Cena diela zahŕňa všetky nevyhnutné a súvisiace služby potrebné na vyhotovenie diela a náležitosti predchádzajúce spracovaniu projektovej dokumentácie potrebné na vydanie príslušných povolení a následne na realizáciu stavby.

5.3. Podrobnejšia kalkulácia ceny je uvedená v Prílohe č. 2 tejto zmluvy.

5.4. Ak v priebehu plnenia zmluvy dôjde k legislatívnym zmenám v oblasti DPH, dotknuté časti zmluvy budú adekvátne upravené dodatkom tak, aby sa zohľadnil aktuálny právny stav v oblasti DPH.

**Čl. 6.**

**PLATOBNÉ PODMIENKY**

6.1. Podkladom pre úhradu ceny za dielo podľa čl. 5.1 tejto zmluvy budú faktúry vystavené zhotoviteľom po odovzdaní diela v súlade s čl. 4 tejto zmluvy.

6.2. Faktúru bude možné vystaviť až po prekontrolovaní štruktúry a rozsahu odovzdanej časti diela. Následne bude zhotoviteľ vyzvaný objednávateľom k vystaveniu faktúry, najskôr však po 14 dňoch po odovzdaní jednotlivých častí diela, ak sa zmluvné strany nedohodnú inak.

6.3. Vystavenie faktúr:

Termín: najskôr 14 dní po protokolárnom odovzdaní a prevzatí Geodetického zamerania územia, prieskumov a posudkov (GZ) zmluvnými stranami

Suma: 100% ceny celkom s DPH podľa bodu A) prílohy č. 2 tejto zmluvy

Termín: po protokolárnom odovzdaní a prevzatí Architektonického konceptu riešenia (AK) zmluvnými stranami

Suma: 100% ceny celkom s DPH podľa bodu B) prílohy č. 2 tejto zmluvy

Termín: po protokolárnom odovzdaní a prevzatí zámeru pre zisťovacie konanie EIA (EIA) zmluvnými stranami

Suma: 100% ceny celkom s DPH podľa bodu C) prílohy č. 2 tejto zmluvy

Termín: najskôr 14 dní po protokolárnom odovzdaní a prevzatí projektovej dokumentácie pre územné rozhodnutie (DÚR) zmluvnými stranami

Suma: 90% z ceny celkom s DPH podľa bodu D) prílohy č. 2 tejto zmluvy

Termín: po nadobudnutí právoplatnosti územného rozhodnutia

Suma: 10% z ceny celkom s DPH podľa bodu D) prílohy č. 2 tejto zmluvy

Termín: najskôr 14 dní po protokolárnom odovzdaní a prevzatí projektovej dokumentácie – realizačného projektu (RP) zmluvnými stranami

Suma: 90% z ceny celkom s DPH podľa bodu E) prílohy č. 2 tejto zmluvy

Termín: po nadobudnutí právoplatnosti stavebného povolenia alebo po 6 mesiacoch od protokolárneho odovzdania a prevzatia projektovej dokumentácie – realizačného projektu (RP) zmluvnými stranami

Suma: 10 % z ceny celkom s DPH podľa bodu E) prílohy č. 2 tejto zmluvy

Termín: po ukončení potrebnej súčinnosti

Suma: 100% ceny celkom s DPH podľa bodu F) prílohy č. 2 tejto zmluvy

Termín: po ukončení potrebnej súčinnosti

Suma: 100% ceny celkom s DPH podľa bodu G) prílohy č. 2 tejto zmluvy

Termín: po nadobudnutí právoplatnosti kolaudačného rozhodnutia

Suma: 100 % ceny celkom s DPH podľa bodu H) prílohy č. 2 tejto zmluvy a pri splnení podmienok podľa čl. 9 tejto zmluvy

Termín: po protokolárnom odovzdaní a prevzatí projektu rozvojovej starostlivosti na 10 rokov (PRS) zmluvnými stranami

Suma: 100 % ceny celkom s DPH podľa bodu I) prílohy č. 2 tejto zmluvy

6.4. Faktúra musí obsahovať všetky náležitosti podľa Zákona o účtovníctve 431/2002 Z. z. v znení

neskorších predpisov a bude obsahovať minimálne tieto náležitosti:

1. identifikačné údaje zhotoviteľa:

* obchodné meno a sídlo (totožné s údajom na zmluve o dielo),
* IČO,
* DIČ,
* Bankové spojenie;

1. identifikačné údaje objednávateľa:

* názov a sídlo,
* IČO,
* DIČ,

1. poradové číslo faktúry,
2. dátum, kedy bolo dielo odovzdané,
3. dátum vyhotovenia faktúry,
4. dátum splatnosti faktúry,
5. centrálne číslo zmluvy ,
6. rozsah a označenie diela v zmysle tejto zmluvy odovzdaného,
7. fakturovaná suma, t.j. cena časti diela, za vyhotovenie ktorého je faktúra vystavená,
8. meno osoby, ktorá faktúru vystavila za zhotoviteľa,
9. pečiatka a podpis oprávnenej osoby.

6.5. V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie, resp. odstránenie nedostatkov. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.

6.6. Splatnosť faktúr je **14 dní** od doručenia faktúry Objednávateľovi.

**čl. 7.**

**Zodpovednosť za vady, záruka**

7.1. Zhotoviteľ zodpovedá za to, že dielo je zhotovené v súlade s podmienkami dohodnutými v tejto zmluve a počas záručnej doby podľa bodu 7.4. tohto článku bude mať vlastnosti dohodnuté v tejto zmluve a bude spôsobilé na realizáciu investičnej akcie.

7.2 Zhotoviteľ zodpovedá za to, že dielo podľa tejto zmluvy je zhotovené tak, že na jeho základe je možné realizovať predmetnú stavbu v zmysle investičnej akcie pri dodržaní rozpočtu, ktorý je súčasťou projektovej dokumentácie. Za vadu sa považuje každá zmena výkazu výmer zrealizovaná po odovzdaní a prevzatí uvedeného diela a uhradení príslušnej časti ceny diela, ktorá má za následok zmenu rozpočtu. Táto zodpovednosť je dohodnutá ako objektívna zodpovednosť zhotoviteľa. Ak však potreba zmeny výkazu výmer bude odôvodnená nepredvídateľnými okolnosťami, nepovažuje sa to za vadu uvedeného diela.

7.3 Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady, vzniknuté po odovzdaní zodpovedá vtedy, ak boli spôsobené porušením jeho povinnosti a nedodržaním platných noriem.

7.4. Záručná doba na dielo je päť rokov a začína plynúť odo dňa jeho protokolárneho odovzdania objednávateľovi.

7.5. Zhotoviteľ vypracuje dielo vo vlastnom mene a na vlastnú zodpovednosť a zároveň vyhlasuje, že má oprávnenie na všetky činnosti za účelom vyhotovenia diela v zmysle zákona č. 138/1992 Zb. Slovenskej národnej rady o autorizovaných architektoch a autorizovaných stavebných inžinieroch v platnom znení alebo rovnocenné oprávnenie podľa právneho poriadku Európskej únie, ktoré je akceptovateľné právnym poriadkom SR. Zhotoviteľ je povinný na vyžiadanie objednávateľa toto oprávnenie predložiť k nahliadnutiu, v prípade spracovania časti projektovej dokumentácie v subdodávke Zhotoviteľ zároveň zodpovedá za to, že subdodávatelia budú mať rovnako všetky potrebné oprávnenia a je povinný na požiadanie objednávateľa predložiť aj oprávnenie konkrétnych subdodávateľov.

7.6. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a ani pri vynaložení odbornej starostlivosti nemohol zistiť ich nevhodnosť, alebo na ňu objednávateľa upozornil a objednávateľ trval na ich použití.

7.7. Prípadné uplatnenie nároku z vád diela je objednávateľ povinný uplatniť u zhotoviteľa bezodkladne po zistení vady v písomnej forme (aj v elektronickej podobe – email).

7.8. Zhotoviteľ sa zaväzuje začať s odstraňovaním vád diela ihneď, najneskôr do 7 dní po písomnom uplatnení reklamácie a vady odstrániť v čo najkratšom čase, ktorého dĺžku dohodnú zmluvné strany písomne.

7.9. Zhotoviteľ vyhlasuje, že je poistený pre prípad zodpovednosti za škodu, spôsobenú jeho činnosťou. Doklad o poistení objednávateľovi na vyžiadanie predloží.

7.10. Porušenie čl. 7 predstavuje podstatné porušenie tejto zmluvy.

**čl. 8.**

**zmluvné pokuty a náhrada škody**

8.1. Ak zhotoviteľ nedodá dielo/príslušnú časť diela v termínoch podľa čl.4 tejto zmluvy, zaväzuje sa zaplatiť objednávateľovi zmluvnú pokutu vo výške 0,5% z ceny diela za každý, hoc aj len začatý deň omeškania, a to až do jeho riadneho zhotovenia a následného prevzatia objednávateľom.

8.2. Ak je objednávateľ v omeškaní s úhradou faktúry, zaväzuje sa zaplatiť zhotoviteľovi úrok z omeškania vo výške 0,5 % z dlžnej sumy za každý, hoc aj len začatý deň omeškania.

8.3. Ak sa zhotoviteľ dostane do omeškania s odstránením vád projektovej dokumentácie podľa bodu 7.8., zaväzuje sa zaplatiť objednávateľovi zmluvnú pokutu vo výške 0,5 % z ceny diela alebo jeho časti za každý, hoc aj len začatý deň omeškania, a to až do jeho riadneho zhotovenia a následného prevzatia objednávateľom.

8.4. Pri podstatnom porušení tejto zmluvy je zhotoviteľ povinný uhradiť objednávateľovi zmluvnú pokutu vo výške 500,- eur za každé aj opakované podstatné porušenie zmluvy. Pri porušení tejto zmluvy, ktoré nie je podstatné je zhotoviteľ povinný uhradiť objednávateľovi zmluvnú pokutu vo výške 100,- eur, a to aj za každé opakované porušenie. Za opakované porušenie tejto zmluvy, ktoré nie je podstatným porušením sa považuje porušenie identickej povinnosti dva krát.

8.5. Zmluvné strany sa dohodli, že zmluvné pokuty dohodnuté v tomto článku zmluvy si oprávnená strana uplatní vystavením samostatnej faktúry doručenej druhej strane so splatnosťou 14 dní od ich vystavenia.

8.6. Ustanovením o zmluvnej pokute nie je dotknutý nárok oprávnenej strany na náhradu škody.

**čl. 9.**

**Výkon odborného autorského dohľadu**

9.1. Zhotoviteľ je povinný vykonávať odborný autorský dohľad podľa tejto zmluvy od začatia realizácie stavby podľa vypracovanej projektovej dokumentácie, do nadobudnutia právoplatnosti kolaudačného rozhodnutia.

9.2. Zhotoviteľ sa zaväzuje vykonať odborný autorský dohľad na svoje náklady a na svoje nebezpečenstvo, podľa pokynov objednávateľa, príslušných platných STN EN vzťahujúcich sa na jeho vykonanie, všeobecných záväzných predpisov a v termíne realizácie stavby alebo jej časti.

9.3. Zmluvné strany sa dohodli, že výkon a rozsah odborného autorského dohľadu bude podľa aktuálneho sadzobníka UNIKA, minimálne však v tomto rozsahu:

* účasť na odovzdaní staveniska zhotoviteľovi stavby,
* dohľad nad dodržaním projektu s prihliadnutím na podmienky určené stavebným povolením s poskytovaním vysvetlení potrebných pre plynulosť stavby,
* sledovanie postupu výstavby z technického hľadiska a z hľadiska časového plánu výstavby,
* posudzovanie návrhov zhotoviteľa stavby na zmeny a odchýlky oproti projektovej dokumentácii z pohľadu dodržania technicko-ekonomických parametrov stavby, dodržania lehôt výstavby, prípadne ďalších ukazovateľov,
* vyjadrenia k požiadavkám o väčšie množstvo výrobkov a výkonov oproti prerokovanej projektovej dokumentácii,
* v prípade, že skutkový stav nezodpovedá predpokladom v projektovej dokumentácii, navrhovanie technického riešenia vyvolanej zmeny,
* zaujatie stanoviska s vysvetlením a návrhom riešenia k prípadným vadám projektovej dokumentácie pri realizácii stavby,
* účasť na kontrolných dňoch počas realizácie stavby podľa výzvy Objednávateľa a Zhotoviteľa stavby,
* účasť na odovzdaní a prevzatí stavby alebo jej časti,
* účasť na kolaudačnom konaní.

9.4. Súčasťou odborného autorského dohľadu je tiež povinnosť zhotoviteľa spolupracovať pri vypracovaní kontrolného a skúšobného plánu s budúcim dodávateľom stavby v zmysle § 12 ods. 1 písm. a) bod 3 zákona č. 254/1998 Z. z. o verejných prácach v platnom znení.

9.5. V rámci odborného autorského dohľadu musí byť objednávateľ informovaný o zisteniach o nedodržaní projektovej dokumentácie, právnych predpisov a technických noriem.

9.6. Predmet plnenia odborného autorského dohľadu sa považuje za splnený potvrdením technického dozoru objednávateľa alebo iného povereného pracovníka objednávateľa o výkone odborného autorského dohľadu nad realizáciou stavby.

9.7. Pri nedodržaní rozsahu odborného autorského dohľadu v zmysle tejto zmluvy zhotoviteľom, objednávateľ cenu za odborný autorský dohľad nevyplatí, prípadne ju zníži podľa skutočnej spolupráce so zástupcami objednávateľa.

9.8. Zhotoviteľ sa zaväzuje prípadné vady a chyby v projektovej dokumentácii bezodplatne odstrániť v rámci výkonu odborného autorského dohľadu. Cena za odborný autorský dohľad bude znížená alikvotne k množstvu a závažnosti vád projektovej dokumentácie.

**čl. 10.**

**VZÁJOMNá Súčinnosť ZMLUVNÝCH STRÁN**

10.1. Objednávateľ poskytne najneskôr do 5-ich pracovných dní od nadobudnutia účinnosti zmluvy zameranie predmetného územia vo forme výrezu z technickej mapy mesta v digitálnej forme elektronickou formou. Zhotoviteľ je povinný použiť podklady predložené objednávateľom len za účelom spracovania projektovej dokumentácie. V opačnom prípade si objednávateľ uplatní náhradu škody spôsobenej zhotoviteľom. Výrez z technickej mapy bude zhotoviteľovi slúžiť len informatívne, nie je možné vypracovávať projektovú dokumentáciu len na základe tohto podkladu. Vstupné údaje poskytnuté objednávateľom je zhotoviteľ povinný na vlastné náklady a zodpovednosť verifikovať.

10.2. V prípade, že pre vypracovanie projektovej dokumentácie budú potrebné ďalšie podklady alebo súčinnosť zo strany objednávateľa, zaväzuje sa ju objednávateľ na základe písomnej výzvy zhotoviteľa poskytnúť tak, aby boli dodržané lehoty podľa čl. 4 tejto zmluvy.

10.3. Zhotoviteľ bude informovať objednávateľa o stave rozpracovanosti projektovej dokumentácie na pravidelných kontrolných poradách v súlade s § 12 ods. 1 písm. a) bod 2 zákona č. 254/1998 Z. z. o verejných prácach v platnom znení, ktoré bude zhotoviteľ organizovať podľa potreby – najmenej 1x pri začatí vypracovávania projektovej dokumentácie, 1× v priebehu a 1× v závere a zároveň najmenej raz za 14 dní. Písomné záznamy z porád bude spracovávať zhotoviteľ, pričom ich musí zástupca objednávateľa písomne odsúhlasiť, prípadne doplniť najneskôr do 3 pracovných dní od ich predloženia zhotoviteľom. Tieto záznamy budú súčasťou dokladovej časti projektovej dokumentácie. Pozvanie na kontrolnú poradu organizuje zhotoviteľ.

**čl. 11.**

**odstúpenie od zmluvy**

11.1. Objednávateľ je oprávnený odstúpiť od tejto zmluvy v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy nasledovné:

a) zhotoviteľ nedodrží lehoty dohodnuté v tejto zmluve o viac ako 7 dní, pričom oznámenie o odstúpení je potrebné bezodkladne po uvedenej lehote adresovať druhej zmluvnej strane,

b) zhotoviteľ bude preukázateľne vykonávať dielo v rozpore s podmienkami dohodnutými v tejto zmluve. Musí ísť o vady, na ktoré bol zhotoviteľ objednávateľom v priebehu zhotovenia diela písomne upozornený a ktoré napriek upozorneniu neodstránil v dohodnutej lehote,

c) zhotoviteľ v rozpore s ustanoveniami tejto zmluvy prestal vykonávať dielo, alebo inak prejavuje svoj úmysel nepokračovať vo vyhotovení diela,

d) zhotoviteľ nezapracuje pripomienky správcov inžinierskych sietí alebo dotknutých orgánov štátnej správy v termíne podľa čl. 3 tejto zmluvy,

e) zhotoviteľ na plnenie zmluvy využije osoby bez príslušných oprávnení alebo odmietne uviesť a preukázať ich odbornú spôsobilosť na plnenie,

f) zhotoviteľ poruší ustanovenia čl. 3 a čl. 7 tejto zmluvy.

11.2. V prípade odstúpenia od zmluvy zo strany objednávateľa počas zhotovovania projektovej dokumentácie bez zavinených príčin zo strany zhotoviteľa, uhradí objednávateľ časť ceny diela podľa preukázateľného stupňa rozpracovanosti, ak sa zmluvné strany nedohodnú inak.

11.3. Zhotoviteľ je oprávnený od zmluvy odstúpiť v prípade, že objednávateľ odmietne poskytnúť potrebnú súčinnosť a plnenie podmienok dohodnutých podľa tejto zmluvy, ktoré by podstatným spôsobom znemožňovalo zhotoviteľovi plniť podmienky uvedené v tejto zmluve. Omietnutie poskytnutia súčinnosti zo strany objednávateľa je zhotoviteľ povinný preukázať – podrobne dokladovať a špecifikovať.

11.4. Odstúpením od zmluvy nezaniká nárok na náhradu škody.

**Čl. 12.**

**OSTATNÉ USTANOVENIA**

12.1. Zmluvu možno meniť počas jej trvania bez nového verejného obstarávania za podmienky, že zmenou sa nemení charakter zmluvy a nemení sa ani účel a ani charakteristické znaky diela a za dodržania podmienok príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých predpisov v platnom znení, a to formou písomného dodatku k tejto zmluve podpísaného oboma zmluvnými stranami,

- v prípade, keď na základe požiadavky občanov mesta (napr. petícia), na základe požiadavky vznesenej v rámci činnosti mestského zastupiteľstva, na základe rozhodnutia, pokynu, či príkazu primátora alebo na základe zmeny okolností, za ktorých sa zmluva uzavierala, a ktoré sú pre jej plnenie významné, objednávateľ iniciuje zmenu zmluvy,

- v prípade, ak sa nevykonajú určité činnosti oproti pôvodnému zadaniu z dôvodov, ktoré nastali nezávisle od vôle zmluvných strán alebo by sa ich vykonanie ukázalo ako nadbytočným,

- v prípade, ak sa musia vykonať určité činnosti naviac oproti pôvodnému zadaniu z dôvodov, ktoré nastali nezávisle od vôle zmluvných strán alebo ak sa ich vykonanie ukázalo ako potrebné, a to za účelom dokončenia diela ako funkčného celku.

Ak má dôjsť k vykonaniu naviac činností, Objednávateľ vystaví požiadavku na zmenu zmluvy a zhotoviteľovi ju predloží písomne. Zhotoviteľ v lehote do 10 pracovných dní odo dňa doručenia požiadavky na zmenu zmluvy, respektíve v inej primeranej lehote dohodnutej zmluvnými stranami v závislosti od rozsahu požadovanej zmeny, vykoná ocenenie zmeny zmluvy navrhovanej objednávateľom. Objednávateľ v lehote do 5 dní odo dňa doručenia ocenenia zmeny zmluvy resp. v inej primeranej lehote dohodnutej zmluvnými stranami v závislosti od rozsahu navrhovanej zmeny, rozhodne či trvá na vykonaní zmeny zmluvy alebo nie. V prípade, že objednávateľ súhlasí s ocenením zmeny zmluvy, zmluvné strany uzavrú v tomto zmysle dodatok ku zmluve v dohodnutom čase; inak v čase primerane určenom objednávateľom; ak má rozsah zmien vplyv na čas plnenia diela, zmluvné strany v dodatku primerane upravia aj čas plnenia diela.

Ak má dôjsť k zníženiu pôvodného rozsahu činností, zhotoviteľ spracuje odpočet konkrétnych položiek cenovej kalkulácie a zmluvné strany uzavrú v tomto zmysle dodatok ku zmluve.

Ak sa navrhuje zmena zmluvy pre naviac činnosti a zároveň je možné vykonať aj zmenu zmluvy pre zníženie pôvodného rozsahu činností alebo naopak, hodnota naviac činností a hodnota zníženia pôvodného rozsahu činností sa v týchto prípadoch započítava v rozsahu, v ktorom sa vzájomne kryjú, pričom započítanie hodnoty činností nastane ku dňu uzavretia daného dodatku ku zmluve.

12.2. K dielu v zmysle Autorského zákona vytvoreného zhotoviteľom podľa tejto zmluvy udeľuje zhotoviteľ objednávateľovi výhradnú bezodplatnú licenciu na každé doposiaľ i v budúcnosti známe použitie diela podľa tejto zmluvy v rozsahu podľa § 19 ods. 4 zákona č. 185/2015 Z. z. Autorského zákona v znení neskorších predpisov, a to v neobmedzenom územnom rozsahu. Zhotoviteľ udeľuje túto licenciu objednávateľovi na dobu neurčitú v súlade s trvaním majetkových práv podľa § 32 Autorského zákona.

**Čl. 13.**

**záverečné ustanovenia**

13.1. Na otázky neupravené touto zmluvou sa vzťahujú príslušné ustanovenia Obchodného zákonníka v platnom znení.

13.2. Táto zmluva nadobúda platnosť dňom podpísania Zmluvnými stranami a  účinnosť dňom nasledujúcim po zverejnení na webovom sídle Mesta Trnava, ktorým je internetová stránka Mesta Trnava.

13.3. Prílohami zmluvy sú:

1. Opis predmetu zákazky „Kravský pasienok – Trnava sever“ *(opis predmetu zákazky podľa súťažných podkladov a ich prípadných zmien)*

2. Cenová kalkulácia – návrh na plnenie kritéria

13.4. Zmluvné strany prehlasujú, že táto zmluva zodpovedá ich slobodnej vôli, uzavierajú ju dobrovoľne a na znak súhlasu s jej obsahom ju podpisujú.

13.5. Zmluva je vyhotovená v 5 rovnopisoch, z toho 4 rovnopisy dostane objednávateľ a 1 rovnopis dostane zhotoviteľ.

13.6. Zmluva bola zverejnená dňa.................................

V Trnave, dňa ....................... V ...................., dňa .....................

Za objednávateľa: Za zhotoviteľa:

................................................... .................................................

JUDr. Peter Bročka, LL.M. meno, priezvisko podpisujúceho

primátor mesta Trnava

# Opis predmetu zákazky

1. Názov predmetu zákazky

Kravský pasienok – Trnava sever

1. Opis predmetu zákazky
   1. Číselný kód pre hlavný predmet a doplňujúce predmety zákazky z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný slovník, kód CPV: 71200000-0 – Architektonické a súvisiace služby

1. **PREDMET A ROZSAH PLNENIA**

Predmetom zákazky je vypracovanie projektovej dokumentácie pre investičnú akciu **„Kravský pasienok – Trnava sever“,** ktorá je 1. etapou budúceho riešenia celkovej lokality **Rozvojové územie krajiny – Trnava sever** v mestskej časti Trnava sever, v urbanistickom obvode (UO) č. 24 - Rybník.

Predmet zákazky je nasledovný:

* 1. **Geodetické zameranie územia, prieskumy a posudky pre 1.2.2.**
  2. **Architektonický koncept riešenia (koncepčná štúdia)** pre:
     1. **Rozvojové územie krajiny – Trnava sever** – bude riešiť priestorové usporiadanie a funkčné využitie rozvojového územia v mestskej časti Trnava sever na celkovej výmere cca 37,34 ha. Koncepčná štúdia  bude slúžiť  ako podklad pre zmenu územného plánu a pre vypracovanie projektovej dokumentácie Kravský pasienok, ktorá bude 1. etapou.
     2. **Kravský pasienok** – **Trnava sever** – bude v podrobnejšom rozsahu riešiť 1. etapu Rozvojového územia krajiny – Trnava sever v lokalite Kravského pasienka na výmere cca 8,42 ha. Obsahom bude podrobnejšie priestorovéa  funkčné usporiadanie a využitie územia vrátane lokalitného programu (priestorovo-funkčný program). Štúdia bude slúžiť na odsúhlasenie verejným obstarávateľom ešte pred začatím spracovania projektu pre územné rozhodnutie a ako podklad pre zisťovacie konanie EIA.

Súčasťou koncepčnej štúdie podľa 1.2.2. bude aj:

* + 1. **Vizualizácie** v rozsahu minimálne 3 pohľadov na najzaujímavejšie riešenia – jedna celková z nadhľadu a dva z pohľadu osoby stojacej v priestore **pre 1.2.2.**
  1. **Spracovanie zámeru pre zisťovacie konanie EIA pre 1.2.2.**
  2. **Dokumentácia pre územné rozhodnutie (DÚR) pre 1.2.2.**
  3. **Projektová dokumentácia – realizačný projekt (RP) pre 1.2.2.,** podľa ktorej bude možné zrealizovať stavbu.

Súčasťou realizačnej projektovej dokumentácie (RP) bude aj:

* + 1. **Vizualizácie** v rozsahu minimálne 5 pohľadov na najzaujímavejšie riešenia – jedna celková z nadhľadu a štyri z pohľadu osoby stojacej v priestore – v upravenej podobe podľa finálneho riešenia projektu.
  1. **Súčinnosť v procese prípravy a posudzovania žiadosti o nenávratný finančný príspevok/grant , ako aj v procese implementácie projektu pre 1.2.2.**
  2. **Súčinnosť v procese verejného obstarávania** na výber zhotoviteľa stavebných prác /ak to bude potrebné/ **pre 1.2.2.**
  3. **Súčinnosť pri realizácii diela** ak bude predmetom **žiadosti o** **nenávratný finančný príspevok**/grant pre 1.2.2.
  4. **Výkon odborného autorského dohľadu (OAD) počas realizácie stavby pre 1.2.2.**
  5. **Projekt rozvojovej starostlivosti pre 1.2.2. na 10 rokov**

Projektová dokumentácia bude vypracovaná v slovenskom jazyku v doporučenom rozsahu UNIKA, aktuálny Sadzobník pre navrhovanie ponukových cien projektových prác a inžinierskych činností a v zmysle platných ustanovení stavebného zákona v znení noviel a doplnkov a ďalších súvisiacich predpisov a príslušných STN.

1. **STRUČNÝ POPIS PREDMETU ZÁKAZKY**
   1. **Vymedzenie územia**

V mestskej časti Trnava sever medzi Cukrovou ulicou, vodným tokom Trnávka a severným obchvatom sa nachádza cca 37,34 ha rozvojových plôch poľnohospodársky využívanej ornej pôdy.

Záujmové územie Kravského pasienka o výmere cca 8,42 ha je časťou týchto rozvojových plôch na JZ strane. Plocha Kravského pasienka je trojuholníkového tvaru, zo západnej strany je lemovaná vodným tokom Trnávka a miestnou komunikáciou pre cyklistov a peších; z južnej, východnej a severnej strany líniovým drevinným spoločenstvom stromov a krov, ktorý pozemok oddeľuje od podnikateľskej a IBV zástavby a  ornej pôdy. Pozemok je využívaný na poľnohospodárske účely.

* 1. **Hranica riešeného územia a širšie vzťahy**

V Prílohe č. 1 je znázornená hranica širších vzťahov pre spracovanie krajinno–architektonického konceptu (koncepčnej štúdie) Rozvojové územie krajiny – Trnava sever podľa 1.2.1. a hranica riešeného územia Kravského pasienka pre spracovanie projektovej dokumentácie podľa 1.2.2. až 1.10.

Výmera riešeného územia podľa 1.2.2.: cca 84 200 m2.

* 1. **Súlad s územným plánom a rozpočtom mesta**

Riešené územie sa nachádza v katastrálnom území (k.ú.) Trnava, v urbanistickom obvode (UO) č. 24 – Rybník. Z pohľadu územného plánu mesta Trnava patrí do bloku Z 01 – Plochy lesoparkov, to znamená, že územie je určené na budovanie prirodzene fungujúcich ekosystémov lesoparkov a lesov osobitného určenia a vodných ekosystémov, ktoré poskytujú ekosystémové služby, prínosy a úžitky. Súčasťou celkového rozvojového územia je aj izolačná a sprievodná zeleň komunikácií (Z04.) Projekt je v  súlade s  platným územným plánom mesta Trnava.

V súčasnosti prebieha zmena územného plánu, v rámci ktorej bude doplnený aj regulatív Z 06 – Plochy krajinnej zelene, určujúci územie na vyváženú komplexnú krajinu  rôznych typov biotopov.

Projekt je zaradený a  schválený v rozpočte mesta na roky 2021 – 2023.

* 1. **Zámer mesta**

Vzhľadom na nízku ekologickú stabilitu územia v k.ú. Trnava a nutnosť adaptácie krajiny na klimatické zmeny má mesto zámer v  lokalite Kravský pasienok vytvoriť na ornej pôde prírode blízke biotopy, predovšetkým vodný, mokraďný, lesný–lesoparkový, lúčny, trávnatý, podľa návrhu projektanta,  podmienok územia a podmienok strategických dokumentov mesta.

Na ploche Kravského pasienka o výmere cca 8,42 ha má vzniknúť veľkoplošná prírodná vodná plocha/plochy s prirodzenou samočistiacou schopnosťou a brehovým litorálnym pásmom,  podmienkami pre prírodné kúpanie, upravenými prístupmi k vode, pobytovými brehovými terasami a plážou a prírode blízkym okolím upraveným najmä stromovou a lúčnou plošnou vegetáciou.

Premena ornej pôdy v dotyku s urbanizovaným prostredím bude mať presah do širšieho rozvojového územia. Preto bude v prvom kroku v rámci koncepčnej štúdie „Rozvojové územie krajiny – Trnava sever“ určené priestorovo-funkčné usporiadanie celého rozvojového územia na celkovej ploche cca 37,34 ha. Na ňu nadviaže podrobné riešenie lokality Kravský pasienok na výmere 8,42 ha, ktorej súčasťou bude aj potrebná dopravná,  technická a prírodná relaxačná infraštruktúra a drobná architektúra.

**Projekt musí prispieť k riešeniu nasledovných problémov v oblasti životného prostredia**:

* Až 80 % výmery administratívneho územia mesta Trnava je tvorených ekologicky nestabilnými prvkami a územie je charakterizované veľmi nízkou biodiverzitou a priestorovou ekologickou stabilitou. Z tejto skutočnosti vyplývajú hlavné environmentálne problémy v území súvisiace s plošným znečistením pôdy a podzemných vôd a s intenzívnou veternou a lokálnou vodnou eróziou.
* Výrazné negatívne prejavy zmeny klímy s dopadom najmä na zvýšenie počtu viacdenných vĺn horúčav, dlhotrvajúce obdobia sucha, zvýšený nedostatok vody vo vrchnej vrstve pôdy, erózia povrchu pôdy, ktorá je reálna pri celkove vyššej prirodzenej veternosti.
* V meste Trnava je alarmujúci deficit plôch verejne dostupných lesoparkov a plôch rekreačného zázemia. Mesto perspektívne získa kvalitnú vyváženú krajinu s mnohorakými ekosystémovými a rekreačnými službami na severnej strane katastrálneho územia.

**Očakávané výsledky projektu:**

* Zvýšenie podielu prírode blízkych ekosystémov s udržateľným manažmentom zrážkovej vody v ekologicky nestabilnej poľnohospodárskej krajine.
* Zníženie zraniteľnosti územia klimatickými rizikami prostredníctvom realizácie adaptačných opatrení a obnovou retenčnej schopnosti pôvodnej poľnohospodárskej krajiny.
* Zvýšenie podielu ochladzovacích prvkov v území.
* Zvýšenie množstva zadržaných vôd v území.
* Zníženie povodňového rizika na nižších častiach toku.
* Zvýšenie biodiverzity a ekologickej stability územia.
* Zlepšenie kvality životného prostredia a kvality života obyvateľstva zavedením efektívneho a harmonizovaného využívania ekosystémových služieb v území.
* Zníženie deficitu rekreačných zón v k.ú. Trnava.

1. **MINIMÁLNY ROZSAH A OBSAH PROJEKTOVEJ DOKUMENTÁCIE A SÚVISIACICH ČINNOSTÍ**
   1. **GEODETICKÉ ZAMERANIE ÚZEMIA**

* presné geodetické zameranie územia si zabezpečí projektant vo vlastnej réžii
* geodetické zameranie je potrebné riešiť s podrobnosťou a rozsahom potrebným pre daný stupeň projektu, vrátane overenia existencie inžinierskych sietí u správcov sietí, resp. správcu areálu a ich zohľadnenie v projektovej dokumentácii (overenie bude dokladované zápisom).
* projektant zabezpečí overenie polohy existujúcich inžinierskych sietí v riešenom území u správcov sietí s doložením písomných dokladov správcov
  1. **PRIESKUMY A ROZBORY**
     1. **Doplnkový inžiniersko-geologický a hydrogeologický prieskum**
* doplnenie IGP, ktorý zabezpečilo Mesto Trnava v 08/2020 (príloha č. 5 súťažných podkladov)
  + 1. **Vodohospodársky prieskum**

Obsahom bude minimálne:

* základné hydrologické údaje SHMÚ (m-denné vody, n-letné vody, plocha povodia, priemerný ročný prietok, priemerný ročný zrážkový úhrn
* terénny prieskum koryta Trnávky a opis objektov – opevnenie/stabilizácia koryta, priečne objekty, výuste, hrádze, ostatné nadväzujúce objekty
* odtokové pomery v okolí s väzbami na záujmové územie (prítoky vonkajších vôd, existujúce odvodnenie územia, a podobne)
* preverenie historických štruktúr (hate, stupne, náhony) a ich funkčnosti a možnosti obnovy
* prevzatie a vyhodnotenie informácií od správcu toku a ďalších subjektov (napr. správcu kanalizácie)
* vyhodnotenie informácií, súvislostí, stanovenie vodohospodárskych problémov a limitov návrhu (protipovodňová ochrana, kanalizačné výuste a podobne)
  + 1. **Dendrologický prieskum**
* Zmapovanie a zhodnotenie všetkých existujúcich drevitých vegetačných prvkov. Prieskum bude spracovaný na úrovni porastov, skupín stromov alebo solitérnych drevín podľa typu vegetačného prvku, so zohľadnením využitia prieskumu pre prípadný výrub drevín.
* U vegetačných prvkov určených na výrub a pre stanovenie potrebných pestovateľských opatrení bude mapovanie podrobnejšie.
* V prípade návrhu drevín na výrub bude riešený aj výpočet spoločenskej hodnoty drevín.
  + 1. **Pedologický prieskum**
* Vzhľadom na zakladanie vegetačných prvkov a existujúce využitie pozemkov ako orná pôda – zameraný najmä na stanovenie pH, obsah rozpustných solí, CEC (výmenná katiónová kapacita), obsah fosforu, draslíka, dusíka, obsah mikroelementov - Ca, N, Mg, Zn, Mn, Cu, Fe, % nasýtenia jednotlivými katiónmi, rezíduá pesticídov, zrnitostný rozbor, obsah organickej hmoty, obsah bóru, arzénu, síry.
  + 1. **Biologický prieskum**
* Podrobný biologický prieskum, zameraný najmä na zhodnotenie zastúpenia existujúcich prírodných spoločenstiev a druhov a porovnanie dopadu navrhovaného riešenia na biodiverzitu a ekologickú stabilitu v území.
  1. **Krajinno–architektonický koncept (koncepčná štúdia)** pre **Rozvojové územie krajiny – Trnava sever** na celkovej výmere cca 37,34 ha. Koncepčná štúdia  bude slúžiť  ako podklad pre zmenu územného plánu v celkovom rozvojovom území a vypracovanie projektovej dokumentácie pre Kravský pasienok, ktorá bude 1. etapou.

**Požiadavky na riešenie sú nasledovné**:

* Prieskumy a  rozbory zamerané na zhodnotenie súčasného stavu územia, najmä – širšie územné vzťahy a prepojenosť na systém zelene a  mesta vo vzťahu k dostupnosti obyvateľov; krajinno-ekologické a  environmentálne vyhodnotenie územia; súčasný stav a  charakter územia, spevnených plôch, vegetácie vrátane dendrologického potenciálu a technickej infraštruktúry; súhrnné zhodnotenie prieskumov a rozborov.
* Strety záujmov v území, limity využitia územia, doprava, zeleň (problémový výkres)
* Návrh – má riešiť priestorovo-funkčné usporiadanie:
* Prírode blízkych ekosystémov, v ktorých by mali prevažovať porastné celky lesov (lesy zvláštneho určenia), v súbehu so severným obchvatom mesta plochy izolačnej zelene, v medzipriestoroch porastov a v okolí väčších vodných plôch trávne a  trávobylinné/lúčne spoločenstvá doplnené rozvoľnenými skupinkami stromov a solitérnymi stromami s  rekreačnou a  pobytovou funkciou; v nadväznosti na vodné plochy, koryto rieky, tône a rozlivné územie vlhkomilné lúky, litorálne spoločenstvá,...; popri dopravnej infraštruktúre aleje a stromoradia a podobne. Pri základnom priestorovom a hmotovom riešení lesoparku je potrebné zachovať priehľady na pohľadový horizont historického jadra mesta s typickou siluetou kostolov a vytvoriť pohľadové prepojenie na morovú kaplnku.
* Systém rôznych typov vodných plôch prírodného charakteru – väčšie vodné plochy budú doplnené menšími plochami, tôňami, mokraďami v mieste rozlivu miestneho toku. Menšie plochy riešiť variabilne s pevnou hladinou ako aj sezónne vysychavé tak, aby sa vytvorilo širšie spektrum rôznych biotopov. Riešiť možnosť odklonenia časti vodného toku Trnávka na úrovni Kravského pasienka v mieste pôvodného mlynského náhonu (parcela č. 1600/3) a jeho znovu napojenie do vodného toku v južnej časti riešeného územia. Prípadné nové koryto nie je nutné riešiť v pôvodnej trase mlynského náhonu vzhľadom na existujúce líniové porasty drevín.
* Nevyhnutnej komunikačnej siete – vnútornej a prepájajúcej územie s obývanou časťou mesta (obslužné miestne komunikácie vrátane potrieb údržby, pešie a cyklochodníky), spevnené a  parkovacie plochy (sezónne), pričom malé odstavné plochy je možné budovať iba na okraji prírodného územia nadväzne na existujúce verejné komunikácie s uplatnením stromovej vegetácie v rozsahu najmenej jedného veľkokorunného listnatého stromu na 80 m2 spevnených plôch.
* V Prílohe č. 3 je znázornená obslužná komunikácia C2 (MO 8/50) medzi ulicami Cukrová a  severným obchvatom na západnej strane, mimo územie Kravského pasienka. V platnom územnom pláne mesta je predmetná komunikácia plánovaná na východnej strane pôvodného cyklochodníka popri vodnom toku Trnávka, čím by sa stala bariérovým a rušivým prvkom budúceho prírodného a pobytového územia. Mesto v súčasnosti hľadá alternatívnu trasu.
* Umiestnením dopravnej a nadväzujúcej technickej infraštruktúry sa predpokladá bezbariérové riešenie na území Kravského pasienka ako aj v nadväzujúcej rozvojovej zóne.
* V území budú zohľadnené ochranné pásma existujúcich strategických sietí.
* Priestorovo-funkčné usporiadanie prvkov rekreačnej infraštruktúry.
* Súčasťou bude aj vytvorenie priestorových podmienok pre vybudovanie ekotunela pri Trnávke a ekoduktu pri Krupianskej ceste cez severný obchvat mesta.
* Orientačný prepočet nákladov.
  1. **Krajinno–architektonický koncept (koncepčná štúdia)** pre lokalitu Kravský pasienok **podľa 1.2.2. Kravský pasienok** – **Trnava sever** bude podkladom pre vypracovanie projektovej dokumentácie a nadväzujúcich materiálov podľa bodov 1.3. až 1.10. Súčasťou budú aj vizualizácie podľa 1.2.3.
* **Predbežná príprava územia**

V riešenom území boli čiastočne ukončené poľnohospodárske aktivity, na časti pozemku sa nachádza trávobylinný porast. Spracovateľ PD špecifikuje ozdravné opatrenia na poľnohospodárskej pôde, ktoré bude potrebné vykonať ako prípravu územia pre realizáciu stavby, aby nedošlo k zaburineniu plochy a zlepšila sa kvalita pôdy.

* 1. **SPRACOVANIE ZÁMERU K ZISŤOVACIEMU KONANIU EIA**
* Spracovanie materiálu – zámeru, ktorý bude predložený na posúdenie v rámci zisťovacieho konania EIA.
* Schválený Krajinno – architektonický koncept podľa 1.2.2. bude slúžiť ako podklad pre spracovanie zámeru pre zisťovacie konanie EIA.
* Inžiniersku činnosť zabezpečí objednávateľ.
  1. **Projektová dokumentácia Kravský pasienok** – **Trnava sever podľa 1.2.2. až 1.10.**

Bude spracovaná v rozsahu:

* Dokumentácia prikladaná ku žiadosti o vydanie územného rozhodnutia (DÚR) pre 1.2.2.
* Realizačná projektová dokumentácia (RP) prikladaná k žiadosti o vydanie stavebného povolenia pre 1.2.2., podľa ktorej bude možné zrealizovať stavbu.

Stavba bude členená na stavebné objekty, ktorých štruktúra bude predmetom vstupnej konzultácie s  projektantom.

**Minimálny orientačný rozsah a obsah objektovej skladby:**

* **Vodohospodárske stavby**
* Na parcele č. 3414/8 bude situovaná väčšia vodná plocha/plochy prírodného charakteru s litorálnymi zónami, upravenými prístupmi k vode, pobytovými brehovými terasami, prírodnou plážou a prírode blízkym okolím upraveným najmä stromovou vegetáciou. Hĺbka vody má byť dostatočná, aby sa zabezpečila primeraná kvalita vody aj na rekreačné využitie - príležitostné kúpanie. Plocha nebude slúžiť ako prírodné kúpalisko s regulovaným vstupom, mala by však vytvoriť podmienky pre rekreáciu pri vodnej ploche s možnosťou kúpania. Tomu je potrebné prispôsobiť zdroj vody, hĺbku, veľkosť vodnej plochy a vytvorenie čistiacich zón. Zabezpečenie kvality vody riešiť s ohľadom na trvalo udržateľný režim, minimalizáciu technických a technologických vstupov.
* Pri koncepcii uvažovať aj s vytvorením ďalších typov vodných plôch, mokradí, tôní – rôznej hĺbky vody, s pevnou hladinou, ako aj sezónne vysychavé.
* **Odklonenie časti vodného toku Trnávka**
* Možnosťou úprav v území je aj odklonenie časti vodného toku Trnávka do miesta pôvodného mlynského náhonu (parcela č. 1600/3) a jeho znovu napojenie do vodného toku v južnej časti riešeného územia. Vytvorené bočné rameno by mohlo slúžiť na zásobovanie vodných plôch, mokradí a tôní vodou, vytvorenie rozlivných plôch pri zvýšených prietokoch a podobne. Trasovanie nie je nutné riešiť v pôvodnej trase mlynského náhonu vzhľadom na existujúce líniové porasty drevín.
* v prípade presmerovania časti toku by v čase povodní slúžila časť územia Kravského pasienka pre prirodzený rozliv ako aj pre dopĺňanie zásob podzemnej vody, zároveň by bola prospešná pre nivné lúky, navrhnuté prírode blízke ekosystémy a v konečnom dôsledku na podporu malého vodného cyklu.
* **Vegetačné úpravy**
* Zakladané porastové plochy budú realizované ako agrolesnícke systémy (nie plantáže na biomasu) na ornej pôde, resp. lesy zvláštneho určenia. V tejto časti územia vzniknú len okrajové časti porastov s perspektívou rozšírenia do nadväzujúceho rozvojového územia „Rozvojové územie krajiny – Trnava sever“.
* Najneskôr v stupni DÚR bude vypracovaný návrh na výrub drevín podľa Vyhlášky MŽP SR č. 170/2021 Z. z. účinnej od 01.06.2021, ktorou sa vykonáva zákon č. 543/2002 Z. z. a návrh náhradnej výsadby podľa zákona o ochrane prírody a krajiny v stupni PD pre územné rozhodnutie. Návrh vegetačných úprav pre riešené územie bude súčasne náhradnou výsadbou za výrub drevín. Právoplatné povolenie na výrub drevín príslušným orgánom štátnej správy je podmienkou pre vydanie územného rozhodnutia.
* V území je potrebné budovať rôznorodé biotopy tak, aby sa doplnila a podporila biodiverzita územia.
* Pri voľbe druhového zloženia porastov je nutné vychádzať z potencionálnej vegetácie pri zohľadnení zvyšovania teploty vplyvom zmeny klímy.
* Porasty a biotopy majú byť konštruované tak, aby pri správe a údržbe bolo možné využívať prírode blízky manažment zelene a záhradnícke technológie vyvinuté za účelom úspory vody.
* **Komunikácie, spevnené plochy**
* V rámci územia bude riešená základná obslužná komunikačná sieť – pešia, cyklo a pre potreby údržby, s prírodnými a vodopriepustnými povrchmi; trasovanie musí byť v maximálnej miere úsporné a prispôsobené potrebám územia; spevnené odstavné a  parkovacie plochy je možné budovať iba na okraji prírodného územia nadväzne na existujúce verejné komunikácie s uplatnením stromovej vegetácie v rozsahu najmenej jedného veľkokorunného listnatého stromu na 80 m2 spevnených plôch.
* Dostupnosť lokality bude zabezpečená prepojovacím chodníkom medzi Cukrovou ulicou a Národným streleckým centrom. Mesto má pripravenú projektovú dokumentáciu rekonštrukcie existujúceho chodníka pod názvom „Prepojovací cyklochodník Pri kalvárii úsek Cukrová – Národné strelecké centrum“.
* **Lávky cez vodný tok**
* V prípade odklonenia časti koryta Trnávka budú pre zabezpečenie priestupnosti územia riešené aj lávky pre peších.
* **Architektúra – viacúčelový objekt**
* Územie bude voľne prístupné a bude slúžiť na rekreáciu obyvateľov mesta.
* Súčasťou riešenia bude aj základné prevádzkové vybavenie pre rekreáciu – viacúčelový objekt/objekty - občerstvovacie a hygienické zariadenia; celková plocha objektu/objektov nesmie presiahnuť 300 m2.
* Presný lokalitný program bude odsúhlasený na pracovných poradách.
* **Drobná architektúra, mobilár**
* Pobytové terasy,  móla, prístrešky; mobiliár; náučný chodník.
* **Technická infraštruktúra**
* Súčasťou infraštruktúry bude aj pripojenie viacúčelového objektu na prípojky IS – pitná voda, kanalizácia, elektro.
* **Terénne úpravy**
* Rozloženiu biotopov je nutné prispôsobiť terénne úpravy a modelácie.
* **Projekt bilancie skrývky humusového horizontu a Ochrana poľnohospodárskej pôdy**
* Realizáciou projektu dôjde k povolenému záberu poľnohospodárskej pôdy zmenou jej funkčného využitia na krajinnú zeleň, lesnú pôdu podľa § 13 a 14 zákona o ochrane a využívaní poľnohospodárskej pôdy.
* Vzhľadom k tomu, že sa bude projekt realizovať na poľnohospodárskej pôde, je potrebné:
* navrhnúť postup na zmenu poľnohospodárskeho druhu pozemku na základe prerokovania na príslušnom odbore Okresného úradu v Trnave a v súlade so zákonom,
* pre navrhované nepoľnohospodárske použitie, u ktorého dôjde k trvalému alebo dočasnému záberu PP vypracovať projekt bilancie skrývky humusového horizontu podľa vyhlášky č. 508/2004 Z. z. Ministerstva pôdohospodárstva Slovenskej republiky z 23.augusta 2004, ktorou sa vykonáva § 27 Zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov,
* projekt bilancie skrývky a PD pre územné rozhodnutie budú podkladom do žiadosti o vyňatie poľnohospodárskej pôdy (PP).

Doplňujúce info o orientačnom obsahu PD sú zrejmé aj z ideovej grafickej schémy /Príloha č. 3/.

* 1. **PLÁN ORGANIZÁCIE VÝSTAVBY – POV**
* súčasťou projektovej dokumentácie pre stavebné povolenie a realizáciu bude plán organizácie výstavby – POV
* podľa potreby projektu bude tento plán obsahovať zariadenie staveniska, potrebu energií počas výstavby, skladovanie stavebných materiálov a stavebných mechanizmov, dopravné trasy, potrebu prípadného oplotenia počas výstavby, náklady na prípadné bezpečnostné opatrenia
* do POV je potrebné zapracovať aj spôsob ochrany existujúcich drevín pred mechanickým poškodením počas výstavby, pred zaťažením koreňov stromov pojazdom, parkovaním vozidiel, skladovaním stavebných materiálov a mechanizmov a podobne
* súčasťou plánu organizácie výstavby bude aj časový plán výstavby vo forme harmonogramu
  1. **Návrh plánu užívania verejnej práce**
* v  rámci projektovej dokumentácie pre stavebné povolenie a realizáciu požadujeme spracovať návrh plánu užívania verejnej práce v zmysle § 12 ods. 6 zákona č. 254/1998 Z. z. v znení neskorších predpisov
* projektant bude spolupracovať pri vypracovaní kontrolného a skúšobného plánu verejnej práce v zmysle § 12 ods. 3 zákona č. 254/1998 Z. z. v znení neskorších predpisov s budúcim zhotoviteľom stavby
* konečné vypracovanie plánu užívania prekontroluje a odsúhlasí zhotoviteľ PD.
  1. **Rozpočet a výkaz výmer**
* v rámci spracovania Krajinno-architektonického konceptu je potrebné spracovať odhad nákladov stavby;
* kontrolný rozpočet investičných nákladov bude spracovaný aj ako súčasť dokumentácie na územné rozhodnutie po jednotlivých stavebných objektoch;
* rozpočet a výkaz výmer bude spracovaný po realizovateľných celkoch a stavebných objektoch, resp. podľa dohodnutých podmienok na pracovných rokovaniach v rámci spracovania projektu, položky musia byť v zmysle kódov rozpočtových cenníkov a musia obsahovať definovanie figúr, výpočet množstiev jednotlivých položiek rozpočtu;
* rozpočet a výkaz výmer je potrebné matematicky zaokrúhľovať na dve desatinné miesta;
* v projekte, rozpočte a výkaze výmer je potrebné riešiť systém odpadového hospodárstva stavby výlučne v zmysle legislatívnych noriem Slovenskej republiky, aby všetky druhy odpadov boli zlikvidované legálne a spoplatnené podľa platných cenníkov použitých regulovaných skládok a cenotvorby vyplývajúcej zo zákona č. 329/2018 Z.z. o poplatkoch za uloženie odpadu. Prepravnú vzdialenosť na zvolenú skládku bude spracovateľ PD povinný preveriť a použiť vo výkaze výmer a rozpočte stavby.
  1. **DOKLADY**
* bude obsahovať záznamy z kontrolných porád, konzultácie s príslušnými dotknutými orgánmi štátnej správy, prípadne iné záznamy o dohodnutých technických riešeniach medzi objednávateľom a zhotoviteľom, ak sa také v priebehu prác vyskytli.
  1. **SÚČINNOSŤ V PROCESE PRÍPRAVY A POSUDZOVANIA ŽIADOSTI O NENÁVRATNÝ FINANČNÝ PRÍSPEVOK/GRANT, AKO AJ V PROCESE IMPLEMENTÁCIE PROJEKTU**
  + v procese prípravy a posudzovania žiadosti o nenávratný finančný príspevok/grant poskytne zhotoviteľ projektovej dokumentácie verejnému obstarávateľovi (investorovi) podľa potreby a pokynov verejného obstarávateľa súčinnosť pri úprave, oprave, aktualizácii projektovej dokumentácie a zapracovaní prípadných pripomienok k projektovej dokumentácii zo strany poskytovateľa nenávratného finančného príspevku/grantu;
  + potreba takejto úpravy, opravy, aktualizácie, prípadne zapracovania pripomienok zo strany poskytovateľa nenávratného finančného príspevku/grantu môže vzísť z aktualizácie relevantnej výzvy (t .j. výzvy, v rámci ktorej verejný obstarávateľ pripraví a predloží žiadosť o nenávratný finančný príspevok/grant), ako aj z konkrétnych požiadaviek poskytovateľa nenávratného finančného príspevku/grantu v procese posudzovania uvedenej žiadosti. Verejný obstarávateľ (investor) predpokladá, že požadované úpravy, opravy, aktualizácia, prípadne zapracovanie pripomienok sa budú týkať predovšetkým rozpočtu, avšak môžu sa týkať aj výkresovej a textovej časti projektovej dokumentácie;
  + zhotoviteľ projektovej dokumentácie poskytne verejnému obstarávateľovi podľa potreby a jeho pokynov súčinnosť aj v procese implementácie projektu, v prípadoch súvisiacich napr. so zmenami projektu;
  + zhotoviteľ projektovej dokumentácie poskytne verejnému obstarávateľovi vyššie uvedenú súčinnosť podľa jeho pokynov v celkovom rozsahu maximálne 20 hodín;
  + zhotoviteľ projektovej dokumentácie poskytne verejnému obstarávateľovi vyššie uvedenú súčinnosť na základe písomnej žiadosti verejného obstarávateľa, počet hodín poskytnutej súčinnosti musí zhotoviteľ projektovej dokumentácie obstarávateľovi vydokladovať a v prípade súhlasu musí verejný obstarávateľ tento doklad odsúhlasiť.
  1. **SÚČINNOSŤ PROCESE VEREJNÉHO OBSTARÁVANIA (VÝBER ZHOTOVITEĽA STAVBY PODĽA ZÁKONA Č. 343/2015 Z. Z. O VEREJNOM OBSTARÁVANÍ).**
* V procese verejného obstarávania (výber zhotoviteľa stavby podľa zákona č. 343/2015 Z. z. o verejnom obstarávaní) je Zhotoviteľ povinný poskytnúť riadnu súčinnosť a v prípade potreby bezodkladne reagovať na otázky verejného obstarávateľa týkajúce sa PD, ktoré bude potrebné zodpovedať pri vysvetľovaní na základe podnetov záujemcov vo verejnom obstarávaní pri výbere zhotoviteľa stavby. Za bezodkladnú odpoveď sa považuje odpoveď doručená max. do dvoch pracovných dní od zadania požiadavky.
  1. **ODBORNÝ AUTORSKÝ DOHĽAD**

Rozsah OAD je uvedený v ČL. 9. VÝKON ODBORNÉHO AUTORSKÉHO DOHĽADU zmluvy o dielo.

1. **POŽIADAVKA NA VÝSLEDNÝ ELABORÁT PROJEKTOVEJ DOKUMENTÁCIE**

PD bude spracovaná v slovenskom jazyku. Verejný obstarávateľ vyžaduje odovzdať grafickú i textovú časť PD nasledovne:

* **Architektonický koncept riešenia – finálna verzia**:
* v tlačenej forme – 3 vyhotovenia
* v digitálnej forme na elektronickom nosiči – 2 vyhotovenia
* vo formáte pdf
* v editovateľnom formáte – grafická časť vo formáte dgn (verzia 8), prípadne dwg (verzia 2010) v súradnicovom systéme S-JTSK, textová časť vo formáte doc
* **Zámer pre zisťovacie konanie EIA**
* v tlačenej forme – 6 vyhotovení
* v digitálnej forme na elektronickom nosiči – 2 vyhotovenia
* vo formáte pdf
* v editovateľnom formáte – grafická časť vo formáte dgn (verzia 8), prípadne dwg (verzia 2010) v súradnicovom systéme S-JTSK, textová časť vo formáte doc
* **Dokumentácia pre územné rozhodnutie**
* v tlačenej forme – 6 vyhotovení, odhad nákladov stavby – 1 vyhotovenie, vizualizácie – 2 vyhotovenia
* v digitálnej forme na elektronickom nosiči – 2 vyhotovenia
* vo formáte pdf
* v editovateľnom formáte – dgn (verzia 8), prípadne dwg (verzia 2010) v súradnicovom systéme S-JTSK, textová časť vo formáte doc, rozpočet a výkaz výmer s výpočtom množstiev vo formáte XLS
* **Projektová dokumentácia – realizačný projekt**
* v tlačenej forme – 8 vyhotovení, výkaz výmer 2 vyhotovenia, rozpočet 2 vyhotovenia
* v digitálnej forme na elektronickom nosiči – 2 vyhotovenia
* vo formáte pdf
* v editovateľnom formáte – dgn (verzia 8), prípadne dwg (verzia 2010) v súradnicovom

systéme S-JTSK, textová časť vo formáte doc, rozpočet a výkaz výmer s výpočtom množstiev vo formáte XLS

* **Geodetické zameranie územia vrátane písomných dokladov a vyjadrení jednotlivých správcov inžinierskych sietí**
* v tlačenej forme - 2 vyhotovenia
* digitálnej forme na elektronickom nosiči - 1 vyhotovenie
* **Všetky prieskumy a posudky**
* v tlačenej forme - 3 vyhotovenia
* digitálnej forme na elektronickom nosiči - 2 vyhotovenia
* **Vizualizácie**
* v tlačenej forme - 2x
* digitálnej forme na elektronickom nosiči - 2x
* vo formáte pdf - A3 s kvalitou 300 DPI, vo formáte jpg s kvalitou 300 DPI a vo formáte jpg s kvalitou 72 DPI

1. **Predmet zákazky musí byť spracovaný v súlade so:**

- so Zákonom č. 50/1976 Zb. o územnom plánovaní a stavebnom poriadku (stavebný zákon) v platnom znení,

- s Vyhláškou MŽP SR č.453/2000 Z. z., ktorou sa vykonávajú niektoré ustanovenia stavebného zákona v platnom znení,

- s Vyhláškou MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie v platnom znení,

- so Zákonom č. 543/2002 Z. z. o ochrane prírody a krajiny v platnom znení,

- so Zákonom č. 364/2004 Z. z. o vodách (vodný zákon) v platnom znení,

- so Zákonom č. 220/2004 Z. z. o ochrane a využívaní poľnohospodárskej pôdy v platnom znení,

- s Vyhláškou MŽP SR č. 437/2008 Z. z., ktorou sa vyhlasuje Chránené vtáčie územie Úľanská mokraď v platnom znení,

- s príslušnými slovenskými technickými normami, európskymi normami, všeobecno-technickými požiadavkami na výstavbu,

- s ostatnými príslušnými platnými právnymi predpismi v platnom znení.

Pri spracovávaní predmetu plnenia je potrebné rešpektovať a vziať do úvahy:

* Územný plán mesta Trnava (Aktualizované znenie 2009) v znení neskorších zmien a doplnkov, územný plán obce Zeleneč v znení neskorších zmien a doplnkov,
* vyjadrenia a stanoviská dotknutých orgánov a organizácií, napr. Správcu toku, Tavos, CHKO Malé Karpaty, poľovníckeho združenia, rybárskeho zväzu a pod.,
* vyjadrenia odborných pracovníkov MsÚ v Trnave v rámci pracovných rokovaní k rozpracovanosti projektu a konzultácií.
* PD „Prepojovací cyklochodník Pri kalvárii úsek Cukrová - Národné strelecké centrum“.

Mesto Trnava, MsÚ v Trnave poskytne úspešnému uchádzačovi podklady v rozsahu:

* výrez z dát technickej mapy, resp. grafického informačného systému mesta Trnava v digitálnej forme (DGN súbor MicroStation, resp. prevod z DGN do DWG),
* výrez z ortofotomapy riešeného územia,
* PD „Prepojovací cyklochodník Pri kalvárii úsek Cukrová - Národné strelecké centrum“.

Inžiniersku činnosť zabezpečuje verejný obstarávateľ.

**Požiadavky na spracovateľa projektovej dokumentácie**

Kolektív autorov, spracovatelia jednotlivých stavebných objektov, musia byť v rámci svojich profesií oprávnenými osobami s príslušnými odbornými spôsobilosťami pre projektovú činnosť v SR alebo rovnocenne oprávnenými osobami podľa príslušnej legislatívy v niektorom zo štátov Európskeho hospodárskeho priestoru. Víťazný uchádzač musí mať pred uzatvorením zmluvy o dielo platné príslušné oprávnenia pre projektovú činnosť (odbornú spôsobilosť pre projektovanie) podľa zákona č. 138/1992 Zb. o autorizovaných architektoch a autorizovaných stavebných inžinieroch v platnom znení na požadovaný predmet, t. j. na vodohospodárske objekty, krajinnú architektúru, dopravné stavby a podobne.

Hlavný „architekt“, resp. „inžinier“ projektu bude zodpovedať za to, že v kolektíve autorov budú zastúpené všetky potrebné profesie, minimálne krajinný architekt, inžinier stavieb vodného hospodárstva alebo autorizovaný inžinier stavieb vodného hospodárstva a krajinného inžinierstva, hydrogeológ, prípadne hydroekológ, architekt - urbanista, územné plánovanie, špecialista na poľnohospodársku pôdu, inžinier na dopravné stavby, elektro, vodu, kanalizáciu. V prípade potreby si hlavný architekt projektu môže na realizáciu predmetu zákazky prizvať ďalšie súvisiace profesie.

# Kritériá na vyhodnotenie ponúk a spôsob ich uplatnenia

1. Kritériá na vyhodnotenie ponúk

Verejný obstarávateľ vyhodnocuje ponuky podľa najlepšieho pomeru ceny a kvality.

1. Spôsob uplatnenia kritérií

**Kritérium č. 1** – cena v eur vrátane DPH

**Kritérium č. 2** – kvalita portfólia projektov

**KRITÉRIUM č. 1** – uchádzač môže získať najviac 50 bodov

Spôsob uplatnenia kritéria vychádza z ponúknutej celkovej ceny v eur vrátane DPH za celý predmet zákazky. Maximálny počet 50 bodov sa pridelí ponuke uchádzača s najnižšou navrhovanou celkovou cenou v eur vrátane DPH. Bodové hodnotenie pre každú ďalšiu ponuku podľa tohto kritéria sa vypočíta ako podiel najnižšej navrhovanej celkovej ceny v eur vrátane DPH a navrhovanej ceny v eur vrátane DPH vyhodnocovanej ponuky, vynásobený stanoveným maximálnym počtom bodov (50 bodov) pre toto kritérium. Výsledok sa zaokrúhľuje matematicky na dve desatinné miesta.

**KRITÉRIUM č. 2** – uchádzač môže získať najviac 50 bodov

Podľa tohto kritéria sa posudzuje uchádzačova schopnosť, kvalitatívna úroveň, riešiť zadania relevantného rozsahu a typu, aký je definovaný v opise predmetu zákazky. Určenie výsledného počtu bodov podľa tohto kritéria sa vypočíta ako súčet bodov pridelených za jednotlivé jeho podkritériá A, B, C.

**Podkritériá:**

**A. architektonicko – krajinárska kvalita projektu**

Verejný obstarávateľ bude v rámci tohto podkritéria hodnotiť komplexnú kvalitu architektonicko – krajinárskeho riešenia územia vrátanie väzieb na širšie okolie, priestorové, funkčné a enviromentálne riešenie, jeho vplyv na krajinný ráz, zvýšenie biodiverzity a ekologickú stabilitu územia, vodozádržných opatrení v území, riešenie vodných prvkov (najmä vodných plôch, vodných tokov,...), invenčnosť a kreativitu riešenia a že preukazuje uchádzačovu schopnosť riešiť budúce zadania na požadovanej úrovni.

Maximálny počet bodov za podkritérium A je 16, pričom uchádzač môže získať najviac 8 bodov za každý jeho hodnotený projekt.

**B. Relevantnosť projektu k predmetu zákazky**

Verejný obstarávateľ bude v rámci tohto podkritéria hodnotiť, či je predložený projekt relevantný svojou veľkosťou a charakterom k veľkosti a charakteru zadania predmetu zákazky. V rámci hodnotenia relevantnosti bude posudzované či referenčné projekty zahŕňajú

* prírodné parky, lesoparky
* Prvky územného systému ekologickej stability - najmä zakladanie biocentier ako aj rôzne typy biotopov u plôch, ktoré nie sú súčasťou USES
* Vodohospodárske objekty so zameraním na zadržiavanie vody v krajine, vytváranie mokradí, tôní, vodné plochy, vodné toky a pod.

Maximálny počet bodov za podkritérium B je 16, pričom uchádzač môže získať najviac 8 bodov za každý jeho hodnotený projekt.

**C. Spracovanie projektu do príslušného stupňa**

Verejný obstarávateľ bude v rámci tohto podkritéria hodnotiť, do akého stupňa bol predložený projekt spracovaný.

Maximálny počet bodov za podkritérium C je 18, pričom uchádzač môže získať podľa stupňa spracovanosti projektu a to najviac 9 bodov za projekt spracovaný v stupni pre stavebné povolenie, 6 bodov za projekt spracovaný v stupni pre územné konanie a 3 body za štúdiu.

**Ponuka na prvom mieste v poradí** (ponúk) je tá, ktorá získala podľa kritériía na vyhodnotenie ponúk najviac bodov. Ostatné ponuky nasledujú v zostupnom poradí podľa výšky počtu získaných bodov. V prípade rovnosti bodových hodnôt rozhoduje vyšší počet bodov za kritérium č. 2.

**Úspešným uchádzačom** sa za predpokladu splnenia podmienok účasti a požiadaviek verejného obstarávateľa na predmet zákazky stane ten uchádzač, ktorého ponuka sa v súlade s bodom 6.1. súťažných podkladov umiestni na prvom mieste v poradí.

# Návrh na plnenie kritéria

**Identifikačné údaje uchádzača:**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Názov zákazky**: „****Kravský pasienok – Trnava sever“**

**Kritérium č. 1 – celková cena v eur vrátane DPH**

|  |  |  |
| --- | --- | --- |
| **A) Geodetické zameranie územia, prieskumy a posudky (GZ)** | | |
| Geodetické zameranie územia vrátane overenia inžinierskych sietí |  | € |
| Doplnkový inžiniersko-geologický a hydrogeologický prieskum |  | € |
| Vodohospodársky prieskum |  | € |
| Dendrologický prieskum |  | € |
| Pedologický prieskum |  | € |
| Biologický prieskum |  | € |
| Cena spolu bez DPH |  | € |
| DPH 20% |  | € |
| ***Cena celkom s DPH (GZ)*** |  | **€** |
| **B) Architektonický koncept riešenia (AK)** podľa 1.2. | | |
| Rozvojové územie krajiny – Trnava sever podľa 1.2.1. vrátane prerokovania a vyhotovenia výslednej verzie |  | € |
| Kravský pasienok – Trnava sever podľa 1.2.2. vrátane prerokovania a vyhotovenia výslednej verzie |  | € |
| Vizualizácie podľa 1.2.3. (1 z nadhľadu a 2 z pohľadu stojacej osoby) |  | € |
| Predbežná príprava územia |  | € |
| Odhad nákladov stavby |  | € |
| Cena bez DPH |  | € |
| DPH 20% |  | € |
| ***Cena celkom s DPH (AK)*** |  | **€** |
| **C) Spracovanie zámeru pre zisťovacie konanie EIA (EIA)** pre 1.2.2. | | |
| Cena bez DPH |  | € |
| DPH 20% |  | € |
| ***Cena celkom s DPH (EIA)*** |  | **€** |
| **D) Dokumentácia pre územné rozhodnutie (DÚR)** pre 1.2.2. | | |
| Vodohospodárske stavby |  | € |
| Odklonenie časti vodného toku |  | € |
| Vegetačné úpravy |  | € |
| Komunikácie, spevnené plochy |  | € |
| Lávky pre peších cez vodný tok |  | € |
| Architektúra - viacúčelový objekt/objekty |  | € |
| Drobná architektúra, mobiliár |  | € |
| Technická infraštruktúra |  | € |
| Terénne úpravy |  | € |
| Projekt bilancie skrývky humusového horizontu |  | € |
| Odhad nákladov stavby |  | € |
| Cena spolu bez DPH |  | € |
| DPH 20% |  | € |
| ***Cena celkom s DPH (DÚR)*** |  | **€** |
| **E) Projektová dokumentácia – realizačný projekt (RP)** | | |
| Vodohospodárske stavby |  | € |
| Odklonenie časti vodného toku |  | € |
| Vegetačné prvky |  | € |
| Komunikácie a spevnené plochy |  | € |
| Lávky pre peších cez vodný tok |  | € |
| Architektúra – viacúčelový objekt/objekty |  | € |
| Drobná architektúra, mobiliár |  | € |
| Technická infraštruktúra |  | € |
| Terénne úpravy |  | € |
| Vizualizácie podľa 1.5.1. (1 z nadhľadu a 4 z pohľadu stojacej osoby) |  | € |
| Plán organizácie výstavby |  | € |
| Návrh plánu užívania verejnej práce |  | € |
| Kontrolný rozpočet, výkaz výmer |  | € |
| Cena spolu bez DPH |  | € |
| DPH 20% |  | € |
| ***Cena celkom s DPH (RP)*** |  | **€** |
| **F) Súčinnosť v procese prípravy a posudzovania žiadosti o nenávratný finančný príspevok/grant, ako aj v procese implementácie projektu (SNFP)** | | |
| Cena bez DPH |  | € |
| DPH 20% |  | € |
| ***Cena celkom s DPH (SNFP)*** |  | **€** |
| **G) Súčinnosť v procese verejného obstarávania (SVO)** | | |
| Cena bez DPH |  | € |
| DPH 20% |  | € |
| ***Cena celkom s DPH (SVO)*** |  | **€** |
| **H) Odborný autorský dohľad pre 1.2.2. (OAD)** | | |
| Cena bez DPH |  | € |
| DPH 20% |  | € |
| ***Cena celkom s DPH (OAD)*** |  | **€** |
| **I) Projekt rozvojovej starostlivosti pre 1.2.2. na 10 rokov (PRS)** | | |
| Cena bez DPH |  | € |
| DPH 20% |  | € |
| ***Cena celkom s DPH (PRS)*** |  | **€** |
| **CELKOVÁ CENA ZA DIELO** | | |
| Cena spolu bez DPH |  | € |
| DPH 20% |  | € |
| ***Cena celkom s DPH*** |  | **€** |

Dátum:

..............................................

pečiatka a podpis uchádzača

(v súlade so spôsobom konania uvedeným v obchodnom registri a pod.)

\*Ak uchádzač nie je platcom DPH, uvedie pre sadzbu DPH v EUR slovné spojenie "Neplatca DPH"

# Súhlas uchádzača s obsahom návrhu zmluvy o dielo

**Identifikačné údaje uchádzača**

Obchodné meno:

Sídlo:

IČO:

Zastúpený:

Kontaktná osoba:

Kontaktné údaje:

Ako uchádzač vyhlasujem, že bez výhrad súhlasím s obsahom návrhu zmluvy o dielo podľa časti   
B. súťažných podkladov k podlimitnej zákazke s názvom: **„Kravský pasienok – Trnava sever“.**

V ..............................., dňa ...............................

..................................................................

podpis osoby oprávnenej konať za uchádzača

# Prílohy súťažných podkladov

Príloha č. 1 – Kravský pasienok \_ ORTHOFOTOMAPA\_ROZSAH RIEŠENÉHO ÚZEMIA

Príloha č. 2 – Kravský pasienok \_ UPD\_REGULATÍVY

Príloha č. 3 – Kravský pasienok \_ GRAFICKA SCHÉMA

Príloha č. 4 – Kravský pasienok \_ OBRÁZKY

Príloha č. 5 – Inžinierskogeologický prieskum z 08/2020

Príloha č. 6 – výrez z technickej mapy mesta riešenej lokality v pdf.